Diari Oficial de la Generalitat Valenciana


Sumari del DOGV 3429, del 08-02-1999 (1999/150)

Notificació de la proposta de resolució de l'instructor de l'expedient sancionador nº 893.
------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/150


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de l'instructor de l'expedient sancionador nº 893. [1999/X150]
  
No havent pogut notificar en el domicili conegut per aquesta administració, la proposta de resolució de l'instructor de l'expedient sancionador número 893, de data 9 de març de 1998, per la qual es proposa declarar responsable d'una infracció de la Llei de Costes a Dreams Valencia, SL, d'acord amb el que estableix l'article 59.4 de la Llei 30/92, de 26 de novembre, es fa públic el text íntegre de la citada resolució perquè aquest anunci servesca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra Dreams Valencia, SL, per realització d'obres en zona de servitud de protecció sense autorització administrativa.
  
D'acord amb el que disposa l'article 18 del Reial Decret 1398/93, de 4 d'agost, pel qual s'aprova el Reglament de Procediment per a l'exercici de la potestat sancionadora, formule aquesta proposta de resolució que base en els següents:
  
Fets
  
1r. En data 1 d'agost de 1996, el director general d'Obres Públiques dicta resolució d'iniciació d'expedient sancionador. Així mateix el 25 de setembre, l'instructor de l'expedient dictà el corresponent plec de càrrecs.
  
Intentada la notificació d'aquestes resolucions a través del correu certificat i retornades per caducades en dues ocasions, es notifica a través del tauler d'anuncis de l'Ajuntament de València i de la publicació en el Diari Oficial de la Generalitat Valenciana.
  
2n. Que no s'han produït al·legacions per part de Dreams Valencia, SL.
  
Conforme amb el que actua en el procediment es declaren fets provats els següents:
  
Que entre les fites M-22 i M-23 de l'actual limitació de la platja de Pinedo, en zona de servitud de protecció, s'han realitzat obres consistents en rebliment d'un camp inundable per la mar (marjal) amb llast per a fer un aparcament amb base resistent.
  
Que aquestes obres s'han realitzat sense autorització administrativa
  
Els fets declarats provats estan qualificats com a infracció lleu, tipificada en l'article 174.c) i 175.3 del Reglament de Costes.
  
A la indicada infracció li correspon una sanció de 122.500 pessetes, segons el que disposa l'article 183 del Reglament per a l'execució de la Llei de Costes.
  
Dels fets indicats és responsable en concepte d'autor Dreams Valencia, SL.
  
En conseqüència aquest instructor proposa:
  
1r. Declarar responsable en concepte d'autor de la infracció de la Llei de Costes consistent en realització d'obres en zona de servitud de protecció sense autorització administrativa a Dreams Valencia, SL.
  
2n. Imposar a Dreams Valencia, SL, una sanció consistent en multa de 122.500 pessetes.
  
València, 9 de març de 1998.- L'instructor de l'expedient: José Luis Martínez Zahonero».